gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl es es gl fr gl gl es gl gl gl gl gl lt eo de gl gl gl gl pt es gl pt gl gl gl gl gl pt es gl pt gl gl fr en gl ceb en gl ca gl gl gl gl gl en pt ca gl gl
Declarado un novo incendio na Mezquita, mentres o de Maceda queda controlado - G24
Un incendio forestal tamén prendeu preto do castro de Elviña na Coruña
G24.gal 03/08/2022 22:26 Última actualización 03/08/2022 22:53
Incendio na Mezquita (Ourense)
Un novo incendio no municipio da Mezquita xa calcinou 100 hectáreas na parroquia do Pereiro, segundo informou a consellería do Medio Rural. Súmase aos outros dous que permanecen activos este mércores na provincia de Ourense, e que afectan a Verín e a Maceda.
Incendio en Maceda (Ourense)
O incendio de Maceda orixinouse na parroquia de Castro de Escuadro e xa queimou arredor de 150 hectáreas. Medio Rural indicou a través das redes sociais que este lume prendeu en tres puntos diferentes de forma simultánea, o que indica que foi intencionado.
Para o seu control mobilizáronse 8 axentes, 26 brigadas, 12 motobombas, tres palas e cinco medios aéreos. Os medios de extinción concentran a súa forza no primeiro foco no alto da Serra de San Mamede, e de non haber complicacións climatolóxicas, podería quedar controlado nas vindeiras horas.
Incendio en Elviña (A Coruña)
Un incendio forestal tamén xerou certa alarma entre os veciños do castro de Elviña na Coruña, visible desde varios puntos da cidade. O lume orixinouse nunha superficie arborizada próxima ao campus universitario. Ata alí desprazáronse brigadas da Xunta xunto a un helicóptero e catro dotacións de bombeiros da Coruña.
Os helicópteros contra o lume combaten as lapas máis inaccesibles
Os axentes da UIFO investigan a orixe e a autoría dos incendios forestais
Catro coches calcinados no incendio declarado no aparcadoiro do Orzán
Caravana na AP-9 para esixir melloras no servizo de autobús entre A Coruña e Ferrol
Contido con Xeográficas Galicia .
O proxecto 'Xuntos' de produtos galegos gourmet preséntase no Forum Gastronómico
Flamenco 'made in Galicia' no último videoclip de Bryan Adams
Os armadores confían na revisión do veto pero temen que chegue tarde
Morre un operario de 35 anos mentres instalaba unha barraca do San Froilán
Síguenos en redes sociais
Aviso legal e Política de Privacidade